"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Tere tulemast One Way saatesse!
Saate toob teieni misjoniühendus One Way Mission.
Täna räägib meie tegevjuht Tapani Suonto netijüngerluskoolist.
ja õpetusosas kuulete Arto Sädeaho't.
- One Way Mission alustab netijüngerluskooli.
Räägime vaatajaile, mis on One Way Mission'i jüngerluskool,
mida oleme korraldanud juba mitu aastat.
- Jüngerluskool on aastane temaatiline kursus,
mis tegeleb erinevate usuelule tähtsate piibliteemadega
Piibli alusel.
See pole traditsiooniline Piiblikool, kus uuritakse peatükkhaaval Piiblit,
vaid seal käsitletakse konkreetseid teemasid,
mis on osutunud väga vajalikuks.
- On see eelkõige neile, kes on hiljuti usule tulnud?
- Kindlasti neilegi.
Kuid meie kursustel on ka palju neid, kes on juba aastakümneid usus olnud
ja öelnud hiljem, et see oli neile väga vajalik.
Ilma sellise kursuseta süveneme väga harva oma usuelus
võtmeküsimustesse, tegeleme nendega harva.
Kursusel läbime protsessi ja õpime midagi uut,
et võiksime usuelus edasi liikuda.
Kursuse eesmärgiks on protsess, mis aitab õpilasi
ning kinnitab neid usuelus ja teenimises.
- Tihti tuleb aastatega esile uusi asju uuel viisil.
Millistest teemadest käib jutt?
- Näiteks "Mis on usk Jumalasse?", "Mis on palve?",
"Kuidas Jumal juhatab?", "Kuidas kuulda Jumala häält?",
"Kuidas leida oma kutsumine?". Teemasid on palju.
- Kes seal õpetavad?
- Eelkõige One Way oma rahvas - mina, Aki Miettinen, Esa Juutilainen.
Samuti ka mitmeid One Way ringkonna külalisõpetajaid.
- Nüüd netijüngerluskoolist. Kuidas see praktikas toimib?
- Idee sündis külastades erinevaid Soome kogudusi.
Paljud soovisid osaleda meie õpetustegevuses,
kuid ei saanud, kuna tegutseme peamiselt pealinna piirkonnas.
Netijüngerluskool annab võimaluse teisiti osaleda.
Võid osaleda meie jüngrikoolis omas kodus,
hoolimata sellest, et kool tegutseb Helsingis.
Selles võib kaasa lüüa mis tahes maailma otsast.
Peab vaid omama arvutit ja internetiühendust
ning saabki meie netilehelt loenguid vaadata.
Seda uuendatakse iga nädal ja nii saab loengutes osaleda.
Võib ka sõpru kohale kutsuda, moodustada oma grupp
ja läbida jüngrikool koos ning pärast loengut vestelda
ja palvetada.
Nii on võimalus jüngrikoolis käia oma kodus või koguduses.
Mõni pastor võib koguduses selle abil jüngerluskooli avada,
õpetus tuleb interneti kaudu ja pastor võib teemasid
oma kursuseliikmetega arutada, kodugruppe moodustada jne.
- See on suurepärane idee. Kas peab registreerima?
- See pole kohustuslik. Kuid korraldajaid aitaks,
kui saaksime sellele vastukaja erinevatest Soome paikadest.
Kursuse juurde käib ka õppematerjalide kaust.
Tahaksime, et iga kursusel osaleja võiks selle endale osta.
See aitab protsessile ja kursuse läbimisele kaasa.
- Mis on kursuse hind? - Kursus on tasuta.
Igaüks võib aidata kulusid katta, osaledes korjanduses.
Võtame Helsingis kursusel üles korjanduse selle kulude katteks.
Internetis on telefonikorjandus, milles võib soovi korral osaleda.
Kursus on seni olnud tasuline, kuid seoses selle laienemisega
üleriigiliseks ja ka netikursuseks, on see tänavu tasuta
ning püüame rahastada seda korjanduste abil.
- Millal netijüngerluskursus algab?
- See algab sügisel. Kolmapäeval, 12. septembril,
peaks esimene loeng internetti ilmuma.
Kursus kestab kevadeni.
Teatame sellest varakult ette, et inimesed oskaksid arvestada.
Samuti loodame, et paljud paneksid kokku grupid.
See on hea võimalus evangeeliumi kuulutamiseks neile,
kes on huvitatud kristlusest, kuid pole sellest aru saanud.
Kursusel osaledes saab asjale pihta. See aitab ka noori usklikke.
Valmistame selle ette ja jagame infot.
Praegune jüngerluskool lõpeb kevadel
ja sügisel algab uus kursus nii meie ruumides Helsingis
kui interneti kaudu kogu Soomes.
- Aitäh. Kõik registreerima!
Meie netijüngerluskool algab sügisel,
kuid võid juba praegu meie kodulehel registreeruda.
Nüüd saate õpetusosa. Õpetab Arto Sädeaho.
Mul on mitu nädalat meeles mõlkunud üks fraas -
Mis nimesse?
Vahel jääb muusikat kuulates mõnest laulust meelde mingi fraas:
In the name of ... (... nimel).
Laulust ma suurt midagi ei tea, aga see meenutab mulle kohe:
In the name of Jesus. Jeesuse nimes on vägi.
Nimed on väga tähtsad, Piibli nimed ja meie kõigi nimed.
Üks poisike läks pühapäevakoolist koju
ja ema küsis, milline tema õpetajatest on kõige toredam.
Ta teadis kohe üht nime.
Ema uuris põhjust - kas ta räägib hästi?
Poiss ütles, et see õpetaja tunneb teda nimepidi.
Oma nimi on meile kõige kallim. Üks armsamaid helisid.
Ütleme oma nime kõva häälega: Arto!
Võid öelda oma nime küll.
Nüüd ütleme nime, mis on veel tähtsam - Jeesus!
Olin Indoneesias ja õppisin seal keelt.
Seal on sadu erinevaid rahvusrühmi ja üle 600 keele.
Küllap Jumal teadis, kui lasi isal-emal mulle Arto nimeks panna.
Indoneesias oli sellel mitmes keeles sarnane tähendus.
Arto tähendas 'raha'.
Perekonnanime 'Sädeaho' hääldasid nemad 'saa-de-ho",
mis ühes Filipiinidelt pärit keeles tähendab 'edu'.
Raha ja edu.
Rääkisin neile õigest tähendusest ja ütlesin, et tegutseme Jeesuse nimel.
Selles nimes on vägi.
Piibli nimede juurde kuulus alati identiteet.
Kui inimesel oli eriline kohtumine Jumalaga, sai ta uue nime.
Kui Aabram kohtus Jumalaga, sai tema nimeks Aabraham.
Jaakob tähendab 'petjat'.
Ta oli osav kavaldaja, kes leidis alati viisi
millestki kasu saada.
Jaakobi nimi oli Jabboki jõel toimunud öise maadluse järel Iisrael.
Tema nimi muutus.
Kui kohtume elava Jumalaga, päästega Jeesuses Kristuses,
muutub meie identiteet. Saame uue identiteedi.
Ilmutuseraamatus öeldakse, et kes võidab, saab valge kivi
ja sellele on kirjutatud nimi, mida keegi teine ei tea.
Antiikajal kirjutatud Ilmutusraamatu inimestele on kivi tuttav asi.
Kui tol ajal tuldi külla mõne isanda kotta,
saadi valge kivi, mis andis õiguse kasutada kõiki teenuseid ja ruume.
Kivi anti ka gladiaatorivõitluste ja muude võistluste võitjaile.
Inimesed said sellest aru ja see tähendas neile palju rohkem
kui tänapäeval meile.
Hääletajatel oli hääletamisel must ja valge kivi -
must tähendas 'eitust' ja valge 'jaatust'.
Võitja saab valge kivi, millel on uus nimi.
Mõtlesin sellest praktilisemalt tänapäeva kontekstis.
Nimi esindab volituse andmist ja ka läkitajat.
Nime alla kirjutamisega kantakse suuri varandusi
pöördumatult üle teiste valdusse.
Meil ei olnud suuri varandusi, kui saime misjonitoetust
Hongkongi panka.
Erinevalt meie süsteemist, kus tuleb näidata isikutunnistust,
seal seda ei vajatud.
Pidid rahaülekandele või väljavõtmisele allkirja andma.
Neil oli arve avamisel antud allkirja koopia.
Kui see sobis, said raha kätte, ükskõik, mis nägu sa olid.
Millise meelevallaga?
Kui Jeesus nägi liikumisvõimetut, kes läbi katuse Tema ette lasti,
ei öelnud Ta: Teen su terveks.
Tal olid asjad õiges tähtsusjärjekorras.
Ta ütles mehele: Sinu patud on sulle andeks antud.
Nagu vaimsete asjade juures alati, leidus ka seal kahtlejaid,
kes mõtlesid endamisi: kelleks ta end peab,
et julgeb patte andeks anda; ainult Jumal võib patte andestada.
Jeesus ütles oma messiaanliku meelevallaga
Jumala Poja ja inimesena: sinu patud on sulle andeks antud.
Lisaks Ta veel tervendas mehe ja näitas oma meelevalda.
Ta tõestas oma sõnu oma volikirjaga.
Kui inimesed Jeesust kuulasid, pidasid nad tema kõnet
hoopis teistsuguseks kui kirjatundjate oma -
Ta rääkis nagu keegi, kellel on meelevald.
Volitused on väga olulised ja võivad teenides kasvada.
Jumal avab ja laiendab. See on Tema printsiip -
lähedalt minnakse kaugemale ja väiksest saab suurem.
See kehtib ka teenimistöö kohta.
Paulusel oli Galaatias kõneldes meelevald.
Ta rääkis oma kirjas, et kui kohale saabus varisere,
kelle väitel oli vaja ka tegusid, oli Paulus sellele vastu.
Ta ütles, et nad uskusid, kuna nägid.
Nad nägid, kui Jumala Vaim tegutses nende argielu oludes.
Olen veendunud, et meie ajal, kui tuleb esile üha enam pimedust
ja hingevaenlase haare inimeste üle on kasvanud, tuleb aeg,
kui Jumala Vaim ilmneb võimsamalt kui varem.
Näeme, kuidas haiged paranevad, jalutud tõusevad ratastoolist
ja surnud äratatakse üles.
Pääste tuleb Jeesuse nimes.
1 Korintlastele 6:11 räägib meie õigeks tegemisest
Issanda Jeesuse Kristuse nimes.
Jeesuse nimi räägib võidust Kolgata keskmisel ristil.
Paulus ütles, et Ta tegi meelevallad ja valitsused avaliku pilke aluseks.
Ka nähtamatu maailm teab, kui kõneleme Jeesuse nimel.
Seepärast sellele nimele nii palju vastu pannaksegi,
kuna see meenutab saatanale tema vägede kaotust.
Avaliku pilke aluseks.
Jeesuse Kristuse nimel ja Jumala Vaimus.
Vaim on, mis elavaks teeb -
sõna, 'logos', muutub elavaks sõnaks 'rhema'ks,
tõelisuseks meie jaoks.
Selles nimes on pääste.
Kui Peetruselt nõuti aru jalutu tervendamise pärast
Ilusa värava juures, ütles ta:
Taeva all ei ole ühtki teist nime, kelle läbi meid päästetaks.
Selles nimes on pääste, sest see garanteerib meile pääsu
armutrooni ette.
Kõikvõimas Jumal istub oma troonil.
Jeesus ütles, et Isa vastab palvetele, kui palute midagi Tema nimel,
Jeesuse nimel.
On üks ilus laul, mis räägib, et selle nime kaudu
astume kõige pühamasse paika, Kõigekõrgema ligiolusse.
Kui seda vahel palves, Issanda ees kogen,
siis tean, et kuigi olen väike ja patune inimene,
oleme Jeesuse nime kaudu täiuslikud.
Tema lõpetatud töö kaudu on meil julgus minna armutrooni ette
ja Tema kuuleb palveid.
Kui võitled praegu oma väiksuse ja ebaõnnestumistega, pea meeles,
et Jeesuse nimes on vägi vabastada, päästa, tervendada,
teha imesid Jumala nime auks. Selles asi ongi.
Kogu meie olemise mõte on peegeldada Jumala au.
Selleks meid loodigi.
Universum loodi selleks, et Jumala au võiks ilmneda.
Et kuradil õnnestus petta esimest inimpaari
ja oleme liha poolest tema pärijad, rikub inimest.
Meil on osa rikutud loomusest.
Kuid neil, kes on usu kaudu Jeesuse nimesse uuesti sündinud
elavaks lootuseks, on sisimas taevas.
Seda on raske mõista, et võime inimestena olla
oma olukordades Tema kanalid.
Kui kohtame inimesi autodes, lennukis või telefonis,
avaldub Jumala au, aitamaks inimesi,
kes on kaotanud lootuse ja kõik.
Veel on lootust ja lootuse ankur on see, kes hoiab meid kinni tões,
et pääseme kord pärale võitjaina,
kui hoiame kinni selle lootuse tunnistusest.
Jeesuse nimel.
Johannese 1:12 ütleb -
Kõigile, kes tema vastu võtsid, andis ta väe saada Jumala lasteks,
neile, kes usuvad tema nimesse.
Jeesuse nimi.
Jeesus ütles: Mina olen tee, tõde ja elu.
Ühes teises kohas ütles Ta: Mina olen uks.
Võimalus astuda uude tuleb Jeesuse nime kaudu.
Tema on meie võimalus keset võimatut.
Apostlite tegudes öeldakse: "Tõuse ja lase ennast ristida
ning oma patud ära pesta, appi hüüdes tema nime."
Ristimine on osa kogu elu kestvast pühendumisest Kristusele.
Oleme koos Temaga surmasse ristitud ja nii osaleme ka ülestõusmisväes.
Näeme nii vähe Jumala ülestõusmisväge,
kuna meis ilmneb nii vähe andumist sellele surmaprotsessile.
Vaid meis ellu ärganud igavik, meie vaim, jõuab kohale,
mitte midagi välispidist.
Jeesuse nimes on ka tervenemine.
Jeesus on sõna, mida palves kasutame,
kui ütleme 'Jeesuse nimel'.
Indoneesias: "Dala nama Jesus."
See on sama võimas igas keeles.
Johannese 1:12 kirjakohas, kus öeldakse, et ta andis väe,
on mõnedes tõlgetes esimene sõna 'exousia',
mis räägib võimest pääste vastu võtta.
See räägib õigusest päästetud saada ja vabadusest otsustada.
Jumal annab vabaduse otsustada oma usule tulemise üle.
Kui sa pole veel Jeesust vastu võtnud,
on sul vabadus ja õigus võtta vastu Kristuses valmistatud pääste.
See ei ole mõistuse küsimus, vaid sa lihtsalt tahad
ja andud päästele. Kõik on juba valmis.
Kuid see eeldab, et ütled Jeesusele 'jah'.
Fraasis 'Ta andis väe' on algkeeles sõna 'dunamis',
mis tähendab väge, jõudu ja võimet isegi imesid teha.
See tähendab, et sellega kaasneb ka moraalne jõud,
nii et suudame elada moraalset elu, mida me maiste inimestena
ja halbade kalduvuste tõttu ei suudaks.
Kui saame Jeesuse nimes väe, annab see meile jõu.
See räägib ka sõjalisest jõust, mis toimib nähtamatus maailmas.
Jumala vägi suudab muuta olukordi.
See on tänaseks kõik.
Aitäh vaatamast! Kohtumiseni järgmisel nädalal!
Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi